Na temelju članka 67. Zakona o komunalnom gospodarstvu („Narodne novine“, broj: 68/18, 110/18 i 32/20) i članka 31. Statuta Općine Povljana („Službeni glasnik Zadarske županije“ broj 13/21 i 11/23), Općinsko vijeće Općine Povljana na svojoj 18. sjednici održanoj dana 14. prosinca 2023. donosi

II. Izmjene i dopune Programa građenja komunalne infrastrukture

na području Općine Povljana za 2023. godinu

Članak 1.

Programom građenja komunalne infrastrukture na području općine Povljana za 2023. godinu određuje se izgradnja objekata i uređaja komunalne infrastrukture za 2023. godinu (u daljnjem tekstu: Program) i to:

* građevine komunalne infrastrukture koje će se graditi radi uređenja neuređenih dijelova građevinskog područja
* građevine komunalne infrastrukture koje će se graditi u uređenim dijelovima građevinskog područja
* građevine komunalne infrastrukture koje će se graditi izvan građevinskog područja
* postojeće građevine komunalne infrastrukture koje će se rekonstruirati i način rekonstrukcije
* građevine komunalne infrastrukture koje će se uklanjati
* druga pitanja sukladno Zakonu o komunalnom gospodarstvu („Narodne novine“, broj: 68/2018., 110/2018. i 32/2020.) i drugim zakonima.

Građevine komunalne infrastrukture jesu:

* nerazvrstane ceste: ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste
* javne prometne površine na kojima nije dopušten promet motornih vozila: trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste
* javna parkirališta: uređene javne površine koje se koriste za parkiranje motornih vozila i/ili drugih cestovnih vozila s pripadajućom opremom na zemljištu u vlasništvu jedinice lokalne samouprave
* javne garaže: podzemne i nadzemne građevine koje se koriste za parkiranje motornih vozila s pripadajućom opremom, čiji je investitor odnosno vlasnik jedinica lokalne samouprave ili osoba koja obavlja komunalnu djelatnost pružanja usluge parkiranja na uređenim javnim površinama i u javnim garažama
* javne zelene površine: parkovi, drvoredi, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.
* građevine i uređaji javne namjene: su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja
* javna rasvjeta: građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave
* groblja i krematoriji na grobljima: ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima
* građevine namijenjene obavljanju javnog prijevoza: tramvajske pruge, građevine za smještaj i održavanje vozila kojima se obavlja djelatnost javnog prijevoza, građevine za prihvat i otpremanje vozila i putnika u javnom prijevozu te izgrađene i označene prometne površine određene za zaustavljanje vozila i siguran ulazak i izlazak putnika, ako nisu sastavni dio nerazvrstane ili druge ceste.

Članak 2.

Sredstva za realizaciju ovog Programa su:

Red. br. IZVOR FINANCIRANJA PLANIRANO ZA 2023. (EUR)

1. Komunalni doprinos 132.756,63
2. Kapitalne pomoći iz državnog proračuna 58.000,00
3. Kapitalne pomoći EU 0,00

UKUPNO 190.756,63

Članak 3.

Sredstva prikazana u članku 2. utrošila su se kako slijedi:

A) GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA

Za građenje građevina komunalne infrastrukture koje su se gradile u uređenim dijelovima građevinskog područja utrošeno je ukupno 190.756,63 EUR kako slijedi:

1. Izgradnja vatrogasnog doma (K100301)

Izvor financiranja i iznos: 11 (Opći prihodi) 19.800,00 EUR i 56 (Fondovi EU) 0,00 EUR

Ukupno: 19.800,00 EUR

2. Rekonstrukcija i sanacija Doma kulture u Povljani (K100401)

Izvor financiranja i iznos: 11 (Opći prihodi) 5.100,00 EUR

Ukupno:5.100,00 EUR

3. Rekonstrukcija i izgradnja spomenika (K100402)

Izvor financiranja i iznos: 11 (Opći prihodi) 22.475,00 EUR

Ukupno: 22.475,00EUR

4. Izgradnja prilaznih lampi za invalide na plažama (K100501)

Izvor financiranja i iznos: 11 (Opći prihodi) 0,00 EUR

Ukupno:0,00 EUR

5. Sanacija sportske dvorane (K100904)

Izvor financiranja i iznos: 11 (Opći prihodi) 14.053,00 EUR i 56 (Fondovi EU) 0,00 EUR

Ukupno:14.053,00 EUR

6. Uređenje sportsko rekreacijske zone „Vrdijan“ (K100905)

Izvor financiranja i iznos: 11 (Opći prihodi) 13.303,00 EUR i 51 (Pomoći EU) 0,00 EUR

Ukupno: 13.303,00 EUR

7. Izgradnja šetnice uz more (K101305)

Izvor financiranja i iznos: 11 (Opći prihodi) 1.576,00 EUR i 51 (Pomoći EU) 0,00 EUR

Ukupno: 1.576,00 EUR

8. Izgradnja potpornog zida na pomorskom dobru (K101306)

Izvor financiranja i iznos: 11 (Opći prihodi) 5.750,00 EUR i 51 (Pomoći EU) 0,00 EUR

Ukupno: 5.750,00 EUR

9. Izgradnja i popločavanje trgova (K101308)

Izvor financiranja i iznos: 11 (Opći prihodi) 0,00 EUR

Ukupno: 0,00 EUR

10. Instalacija parking sustava na području Općine Povljana (K101310)

Izvor financiranja i iznos: 11 (Opći prihodi) 0,00 EUR

Ukupno: 0,00 EUR

11. Izgradnja nogostupa na djelu Ul. Stjepana Radića (od groblja do ulaza u Bas sa jedne strane) (K101312)

Izvor financiranja i iznos: 11 (Opći prihodi) 913,00 EUR i 51 (Pomoći EU) 0,00 EUR

Ukupno: 913,00 EUR

12. Izgradnja nogostupa u Ulici kralja Tomislava (sa jedne strane) (K101313)

Izvor financiranja i iznos: 11 (Opći prihodi) 915,00 EUR i 51 (Pomoći EU) 0,00 EUR

Ukupno: 915,00 EUR

13. Izgradnja solarne javne rasvjete (zaobilaznica) (K101314)

Izvor financiranja i iznos: 11 (Opći prihodi) 1.576,00 EUR i 51 (Pomoći EU) 0,00 EUR

Ukupno: 1.576,00 EUR

14. Izgradnja solarne javne rasvjete na djelu ulice Put Obatnice (K101315)

Izvor financiranja i iznos: 11 (Opći prihodi) 2.700,00 EUR

Ukupno: 2.700,00 EUR

15. Izgradnja solarne javne rasvjete na djelu nerazvrstane ceste – NC 2640 (K101316)

Izvor financiranja i iznos: 11 (Opći prihodi) 2.700,00 EUR

Ukupno: 2.700,00 EUR

16. Asfaltiranje nerazvrstane ceste – NC 1553, 1563/4 i 1650/4 (K101317)

Izvor financiranja i iznos: 11 (Opći prihodi) 10.700,00 EUR

Ukupno: 10.700,00 EUR

17. Izgradnja privremenih vodnih priključaka (Hršćica) (K101318)

Izvor financiranja i iznos: 11 (Opći prihodi) 4.000,00 EUR

Ukupno: 4.000,00 EUR

18. Izgradnja privremenih vodnih priključaka (Vrdijan) (K101319)

Izvor financiranja i iznos: 11 (Opći prihodi) 4.000,00 EUR

Ukupno: 4.000,00 EUR

19. Izgradnja poučne staze „Prutna- Liburnska cesta“

 Izvor financiranja i iznos: 11 (Opći prihodi) 23.195,63 EUR i 56 (Fondovi EU) 58.000,00 EUR

Ukupno: 81.195,63 EUR

Članak 4.

Ove II. Izmjene i dopune programa građenja komunalne infrastrukture na području Općine Povljana za 2023. godinu stupaju na snagu osmog dana od dana objave u „Službenom glasniku Zadarske županije“.

KLASA:363-01/23-01/10

URBROJ:2198-25-01-1-23-1

Povljana, 14. prosinca 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Škoda